Pero d'Atarés

Pero d'Atarés, naixito d'Atarés (Chacetania) en 1083 y muerto en Borcha (Campo de Borcha) o 21 de febrero de 1152, estió un noble aragonés, fillo d'o Infant García y de Tresa Cajal, nieto de Sancho, fillo borde de Remiro I d'Aragón, miembro asinas d'a dinastía Ximena. Sinyor d'Atarés por herencio, recibió tamién o títol de sinyor de Borcha.

En 1146 estió o establidor d'o monesterio de Veruela con monches d'a Orden de Cistels Alonso López de Haro: Nobiliario genealógico de los reyes y títulos de España, pachina 463. que veniban d'Occitania, d'o monesterio d'Escaladieu en Bonamason (hue Altos Pireneus). Su mai ya heba estato a fundadora de l'actual seu de Nuestra Sinyora d'a Huerta de Tarazona. Antiparte, se considera que ye tamién establidor d'a familia Borcha, que prenió l'apellito d'o sinyorío familiar en Borcha.

Cheronimo Zurita, en os suyos Anals d'a Corona d'Aragón, diz que os aragoneses y navarros l'esleyoron rei d'Aragón a la muerte d'Alifonso I d'Aragón en estar nieto de Remiro I en cuentas d'esleir a Remiro II d'Aragón, encara que de tot ixo no bi ha garra atra constancia documental u noticia, considerando-se una falordia.

 Vinclos externos 
  Pedro de Atarés en a Gran Enciclopedia Aragonesa.

 Referencias 

Categoría:Nobles d'Aragón
Categoría:Naixius d'Atarés
Categoría:Muertos en Borcha
Categoría:1083 (naixencias)
Categoría:1152 (muertes)